# Žena

*Za ostale upotrebe, pogledajte Žena (časopis).*
Žena
**Žena** je, znanstvenim rječnikom, ženka homo sapiensa. Sam izraz *žena* se koristi najčešće za odrasle ženske osobe.

## Razvoj i etimologija

Odrastanje žene period je u životu svake žene iz kojega ona prelazi iz djeteta u odraslu osobu, barem na tjelesni način. Žena taj period započinje menstruacijom. Mnoge kulture, kao npr. u židovstvu, imaju posebnu ceremoniju zvanu *bat mizvah*.

Izraz *žena* može se koristiti općenito u bilo kojem dobu njenog života, ili konkretnije kada se želi naznačiti dob i razlučiti je od mlade žene, *djevojke* ili *cure*. U današnjem vremenu, izraz *djevojka* se također koristi i za neudanu ženu. Feministice su se tijekom 1970-ih strogo usprotivile tome nazivu te upotreba izraza *djevojka* kod odrasle osobe može značiti uvredu. Zanimljiva je i situacija da latinski izraz *femina*, otkud je i sam feministički pokret dobio naziv, znači *ona koja je sisana* (od. latinskoga korijena *felo* = sisati), stoga su se i oko samog naziva pokreta vodile polemike.

U pojedinim kulturama koje su konzervativne i/ili kod kojih je položaj žena nezavidan, čast i reputacija obitelji vrlo je dobra ako su kćeri u obitelji djevice. Tako se izraz *stara djevojka* ili *stara cura* i dalje može čuti kada se govori o ženama koje se nikada nisu udavale. Riječ *žena* bi, pak, u takvim kulturama značio da je žena seksualno iskusna, što bi bila uvreda cijeloj obitelji.

U nekim oblicima izraz *djevojka* se može odnositi i na odraslu ženu u svakodnevnim situacijama (kao npr. *djevojačka večer*) i među starijim ženama. U ovom slučaju, izraz *djevojka* može se usporediti s izrazom *dečko* za muškarca. Ipak, i među liberalnim kulturama, riječ *djevojka* često se smatra uvredljivim ako se koristi kod starijih žena.

Osim već navedenih izraza, u širokoj upotrebi je i riječ *ženstvenost*, što označava žensku osobu s karakterističnim ženskim ponašanjem.

## Biologija

Ženski reproduktivni sustav.
U smislu biologije, ženski spolni organi uključeni su u reproduktivni sustav, a primarno služe za razvijanje zametka u tijelu žene, a sekundarno za privlačenje mužjaka, konkretno muškarca. Jajnici ili ovariji proizvode jaja, koja stapanjem sa spermijima dovode do oplodnje i nastanka zametka. Maternica (na slici *uterus*) organ je s tkivom koje štiti i pomaže u razvoju zametka te se širi prilikom poroda. Uloga vagine najizraženija je prilikom porođaja, iako je ona ponekad krivi sinonim za ostale spolne organe žene: stidne usne i *klitoris*. Ženske grudi evoluirale su iz mliječne žlijezde, a primarna im je uloga dojenje maloga djeteta.

Nakon prve menstruacije, žene mogu zatrudnjeti, naravno pod uvjetom da se njihova jajna stanica stopi sa spermijem, iako postoji i umjetna oplodnja. Grana medicine koja se bavi ženskim spolnim sustavom zove se ginekologija. Žene dosežu menopauzu (prestanak menstruacije) u kasnim četrdesetima ili ranim pedesetima svoga života. Tada jajnici prestaju proizvoditi estrogen i žene ne mogu više zatrudnjeti.

Žene boluju velikom većinom od istih bolesti kao i muškarci, iako neke bolesti imaju samo žene (rak jajnika). Kod ostalih bolesti koje su svojstvene i muškarcima i ženama simptomi su isti ili vrlo slični, ali liječenje i odgovor na lijekove često je različit.

U prosjeku se rađa više muške djece od ženske (omjer je izračunat na približno 105:100) zbog činjenice da je muški kromosom Y lakši i brže se kreće na putu do jajne stanice od ženskoga kromosoma X iz muškoga spermija. Zanimljiv je podatak taj da su svi zametci u vrlo ranom stadiju trudnoće ženski; muški hormon testosteron odgovoran je za promjenu ženskog u muški spol.

## Status žena u kulturama

Tkalja iz Bangladeša
Simbol Venere, ideala ženske ljepote.
U brojnim prapovijesnim kulturama uloga žena bila je u obradi zemlje i pripitomljavanju životinja, dok bi muškarci lovili divljač. Antropolozi smatraju da su upravo žene *pionirke* agrikulture u čitavom svijetu upravo zbog poznavanja i rada s biljkama.

U suvremenom svijetu, a pritom se misli do vremena s početka 20. stoljeća, uloga žena uvelike se promijenila. Njihova primarna zadaća bila je odgajanje djece, a muškarac je bio jedini koji bi uzdržavao obitelj. Nedopuštanje rada ženama bio je primjer dobrostojeće obitelji, dok je obitelj u kojoj je žena morala raditi bila na lošijem glasu jer se znalo da najčešće nije imućna.

To je dovelo do pokreta feministica koje su tražile potpunu jednakost s muškarcima. Najveća prepreka tom pokretu bile su predrasude koje su stvarane stoljećima i tisućljećima i koje su stvarale nejednakost. Feministice su zahtijevale da se odbaci ideal *žene kućanice*. No, iako je u nekim zemljama ovaj pokret polučio značajan uspjeh, u zapadnom svijetu žene još vrlo rijetko dopiru do najviših položaja, npr. predsjednica ili premijerka države.

## Povezano

* Žene u umjetnosti
* Muškarac
* Feminizam
* Lezbijka

## Vanjske veze

* Žena magazin Arhivirano 2011-03-17 na Wayback Machine-u
* Zdravlje žena Arhivirano 2018-12-15 na Wayback Machine-u (`en`)
* Žene u islamu Arhivirano 2008-05-12 na Wayback Machine-u (`en`)
* Diva Arhivirano 2009-08-22 na Wayback Machine-u
* Život Arhivirano 2009-09-25 na Wayback Machine-u
* Stil Arhivirano 2012-01-17 na Wayback Machine-u
* Moda